==== [[Abdikation]]skrisen ====
I juni 1936 fortalte [[Walter Monckton]] Churchill, at rygterne, om at kong [[Edward 8. af Storbritannien|Edward 8.]] ville gifte sig med Mrs. [[Wallis Simpson]], var sande. Churchill frarådede et giftermål og sagde, at han anså Mrs. Simpsons nuværende giftermål som en 'sikkerhedsforanstaltning'.<ref>Frederick Smith, 2nd Earl of Birkenhead '' Walter Monckton '' Weidenfield and Nicholson 1969 p. 129</ref> I november afslog han [[Lord Salisbury]]s invitation til at være med i en delegation af erfarne konservative politikere uden for regeringen, som mødtes med Baldwin for at diskutere sagen. Den 25. november mødtes han, [[Clement Attlee|Attlee]] og de liberales leder [[Archibald Sinclair]] med Baldwin, hvor de officielt fik besked om kongens hensigter og blev spurgt, om de ville danne regering, hvis Baldwin og regeringen trak sig tilbage, hvis kongen ikke fulgte ministeriets råd. Både Attlee og Sinclair sagde, at de ikke ville danne regering, hvis de blev opfordret. Churchills svar var, at hans holdning var lidt anderledes, men at han ville støtte regeringen.<ref>Middlemas K R and Barnes J ''Stanley Baldwin'' Weidenfield and Nicholson 1969 p. 999</ref>
Titler Politik Samfund Historie Erhvervsliv Maleri Kultur Videnskab Organisationer Uddannelsesinstitutioner Universiteter Videnskabelige_og_historiske_institutioner